ডিমাকুছিঃ ওদালগুৰি জিলাৰ ডিমাকুছি থানাৰ অন্তৰ্গত ১নং টোটলাপাৰাৰ ছাত্ৰ এজন সন্ধানহীন হোৱাৰ ঘটনাই সমগ্ৰ ডিমাকুছিত চাঞ্চল্যৰ সৃষ্টি কৰিছে৷ জানিব পৰা মতে, টোটলাপাৰাৰ অঞ্চলৰ মল্লৰাম বড়োৰ একমাত্ৰ পুত্ৰ তথা টংলা থেমছ ইংৰাজী স্কুলৰ দশম শ্ৰেণীৰ ছাত্ৰ ৰিংশ্ৰাং বড়ো যোৱা ২৪ডিচেম্বৰৰপৰা নিৰুদ্দেশ হৈ আছে৷ পৰিয়ালে জানিবলৈ দিয়া মতে ঘৰত কোনো নথকা অৱস্থাত ছাত্ৰজন সন্ধানহীন হৈ পৰে৷ পৰিয়ালে বিভিন্ন স্থানত নিৰুদ্দিষ্ট পুত্ৰৰ সন্ধান কৰে যদিও একো শুংসূত্ৰ নোলাল৷ উপায়হীন হৈ নিৰুদ্দিষ্ট পুত্ৰৰ সন্ধান বিচাৰি বুধবাৰে ডিমাকুছি আৰক্ষীৰ কাষ চাপিছে নিৰুদ্দিষ্ট ছাত্ৰৰ পিতৃ-মাতৃয়ে৷ আমাৰ লক্ষ্য মুক্ত আৰু স্বতন্ত্ৰ সংবাদ প্ৰতিষ্ঠান হিচাপে গঢ়ি তোলা।
ডিমাকুছিৰ ছাত্ৰ সন্ধানহীন... পৰিয়ালত হাহাকাৰ